AMR โชว์แบ็กล็อก 2.36 พันลบ. ทยอยรับรู้ถึงปี 68 หนุนรายได้โตแกร่ง
AMR อวดงบ 9 เดือนแรกกวาดรายได้ 1,062.8 ล้านบาท ดันกำไรสุทธิ 63.1 ล้านบาท โชว์งานในมือแน่นกว่า 2,360 ล้านบาท ทยอยรับรู้ถึงปี 68 หนุนผลงานโตแกร่ง หลังขยายไลน์ธุรกิจเข้าสู่ New S-Curve
AMR อวดงบ 9 เดือนแรกกวาดรายได้ 1,062.8 ล้านบาท ดันกำไรสุทธิ 63.1 ล้านบาท โชว์งานในมือแน่นกว่า 2,360 ล้านบาท ทยอยรับรู้ถึงปี 68 หนุนผลงานโตแกร่ง หลังขยายไลน์ธุรกิจเข้าสู่ New S-Curve
17 พ.ย. 2565

นายมารุต ศิริโก ประธานเจ้าหน้าที่บริหาร บริษัท เอเอ็มอาร์ เอเซีย จำกัด (มหาชน) หรือ AMR เปิดเผยว่า ผลการดำเนินงานของบริษัทฯ ในงวด 9 เดือนแรกของปี 2565 มีรายได้รวม 1,062.8 ล้านบาท และมีกำไรสุทธิ 63.1 ล้านบาท
“มั่นใจว่าแนวโน้มผลการดำเนินงานในช่วงไตรมาส 4/65 จะเติบโตต่อเนื่อง หลังบริษัทฯขยายไลน์ธุรกิจเข้าสู่ New S-Curve ซึ่งมีส่วนสำคัญในการผลักดันรายได้ประจำ สนับสนุนผลการดำเนินงานในช่วง 1-3 ปีข้างหน้าเติบโตอย่างแข็งแกร่ง ผ่านธุรกิจด้านพลังงาน” นายมารุต กล่าว
โดยในช่วงที่ผ่านมาได้มีการให้บริการด้านพลังงานและสิ่งแวดล้อม โดยเฉพาะโปรเจคที่มีการเซ็นต์ MOU แล้ว  อย่างโปรเจค Macharge และ โครงการแปรรูปขยะพลาสติกเป็นน้ำมันเชื้อเพลิง เตรียมบุ๊ครายได้ไตรมาส 4/65 ในขณะโครงการSolar และโครงการส่งน้ำดิบก็เตรียมอัตเดตความคืบหน้าในเร็วนี้ๆ
ทั้งนี้ ในปัจจุบันงานในมือรอรับรู้รายได้ (Backlog) เพิ่มเป็น 2,360 ล้านบาท (30 ก.ย.2565) หรือเพิ่มขึ้น 26% เทียบสิ้นปี 2564 อยู่ที่ 1,880 ล้านบาท โดยรายได้จาก Backlog จะเริ่มรับรู้ยอดส่วนใหญ่ช่วงไตรมาส 1-2 ปี 2566 โดยเฉพาะงานเปลี่ยนสายไฟลงดินที่มีมูลค่างานที่ยังไม่ส่งมอบกว่า 1,600 ล้านบาท